06.04.2021
Урыстәылатәи Афедерациа Афедералтә Еизара Афедералтә Хеилак Ахантәаҩы Валентина Матвиенко Аԥсны Ахада имшира идылныҳәалеит.
Адныҳәаларатә аацҳамҭаҿы иҳәоуп:
"Ҳаҭыр зқәу Аслан Гьаргь-иԥа!
Гәык-ԥсыкала ишәыдысныҳәалоит Шәымшира.
Урыстәылатәи Афедерациа Афедералтә Еизара Афедералтә Хеилак ахә ҳаракны иршьоит Шәара шәлагала ду аиҩызареи аусеицуреи рырӷәӷәараҟны, урыстәыла-аԥснытәи аиҿцәажәара ганрацәала аҿиараҟны, апарламенттә усурагьы убрахь иналаҵаны, урҭ иахьа аԥсны-урыстәылатәи аизыҟазаашьақәа рышьақәырӷәӷәра иашьагәыҭуп.
Агәра згоит, Шәара шәнапхгарала Аԥсны Аҳәынҭқарра аихьӡара ҿыцқәа раарԥшра шалшо аҳәынҭқарра ашьақәырӷәӷәареи хырхарҭа рацәала еиларсу амилаҭтә економика ашьҭыхреи рус аҿы.
Ҳаҭыр зқәу Аслан Гьаргь-иԥа, ишәзеиӷьасшьоит агәабзиара, агәамч, аихьӡарақәа. Шәара шәԥышәеи шәмаҵура анагӡараҟны ишәымоу агәазыҳәареи Аԥсны Аҳәынҭқарра ауаажәларра рԥеиԥш бзиа ачаԥара шьаҭас иауааит.
Ҳаҭыр дула сшышәзыҟоу агәра шәсыргар сҭахуп".